**Cyfarfodydd Tiwtoriaid**

**8 Mawrth 2021** (9 yn bresennol)

|  |
| --- |
| **Dyddiadau arwyddocaol** |
| * Tan **11 Mawrth**. Mae’r Ŵyl Ddarllen yn mynd yn ei blaen. Dangoswyd lle gellir cael hyd i eiriau’r gerdd a’r stori i ddysgwyr uwch ar y Safle; * **22 Mawrth** am 2pm neu **23 Mawrth** am 6pm. Cyflwyno’r Cwrs Mynediad newydd i diwtoriaid. * **22 Mawrth**. Y dyddiad cau ar gyfer y Gronfa Ariannol wrth Gefn. Gofynnodd Geraint Wilson-Price a yw’n bosib newid y geiriad ar y ffurflen fel bod mwy o ddysgwyr yn teimlo y cânt gynnig. * **25 Mehefin**. Y Gynhadledd Genedlaethol yn y bore. |
| **Yr Iaith Darged** |
| Aed ati i greu rhestri o enghreifftiau o’r iaith darged ar gyfer i) y dosbarth yn wyneb yn wyneb, ii) y dosbarth rhithiol, iii) y ddau ddosbarth.  **Y dosbarth wyneb yn wyneb**  Codwch/Codwch a minglwch/Ar eich traed  Ffeindiwch bartner/Partner newydd/Gyda’ch partner  Stopiwch  Cylch/Mewn cylch/Sefwch mewn cylch  Ffeindiwch yr ateb  Cerdyn newydd  **Y dosbarth rhithiol**  Dych chi ar ‘mute’  Ystafelloedd bach/Ewch i’r ystafelloedd bach.  Un munud/Un funud/Dewch yn ôl.  Gwasgwch y botwm ‘join’  Dych chi’n gweld y sgrin?  Sleid nesa.  Ar fy ôl i.  Pedair gwaith.  Ysgrifennwch yn y ‘chat’/sgwrs.  Un munud/Un funud/Dewch yn ôl.  Mae XX wedi rhewi.  **Y dosbarth wyneb yn wyneb a’r dosbarth rhithiol**  Cyfarchion wrth gyrraedd a ffarwelio  Dim llyfrau.  Agorwch eich llyfrau./Caewch eich llyfrau.  Tudalen XX yn y llyfr.  Cwestiwn?/Oes cwestiwn?  Pawb yn iawn?/Pawb yn hapus?/Pawb yn deall?  Ble mae XX heddiw/heno? |
| **Cwestiynau** |
| Gofynnodd Maldwyn Pate ar ba blatfform y bydd y cyfweliadau’n cael eu recordio. Nodwyd y bydd hynny’n amrywio o ddarparwr i ddarparwr. |
| Cyfarfod nesaf: 22 Mawrth am 2pm. Cyfarfod i gyflwyno newidiadau i’r Cwrs Mynediad. |